Juan Pablo Guanipa

Juan Pablo Isidoro GUANIPA Villalobos (Marakajbo, la 20-a de decembro 1964) estas venezuela advokato kaj politikisto, eksa elektita guberniestro de la subŝtato Zulia kaj gvidanto de la opozicia partio Primero Justicia. Li funkciis kiel deputito al la Nacia Asembleo en la 4-a Leĝdona Asembleo kaj unua vicprezidanto de tiu ĉi organo inter 2020 kaj 2021.

Li funkciis kiel konsiliano de Marakajbo dum du sinsekvaj oficperiodoj inter 2005 kaj 2013. En 2015 li estis elektita deputito al la Venezuela Nacia Asembleo ĝis la fino de 2017 , kiam li demisiis por kandidatiĝi por guberniestro, kie li estis elektita kun 51% de la voĉoj, tamen li estis malhelpita ekofici, ĉar li rifuzis ĵuri antaŭ la Nacia Konstituciiga Asembleo, konsiderata nelegitima de Guanipa.  Li estas la regiona kunordiganto de la partio Primero Justicia en la ŝtato Zulia kaj prezidas la fondaĵon Marakajbo Posible. Guanipa estis prezidenta kandidato por la partio Primero Justicia, sed finis dua en la interna procezo, okazinta antaŭ la opoziciaj antaŭbalotoj de 2023.

Post la prezidantaj elektoj de 2024, li estas vaste konsiderata la gvidanto de Primero Justicia. La 23-an de majo 2025, du tagojn antaŭ la regionaj elektoj de la lando, li estis arestita de la sekurecaj taĉmentoj. Lia restadejo estas nuntempe nekonata.

Lia aresto estis priskribita de lia politika aliancano María Corina Machado kiel kidnapo kaj ago de ŝtata terorismo, deklarante ke la venezuela registaro "urĝe serĉas ŝin" dum ŝi restas kaŝita.  La usona ministro pri eksterlandaj aferoj Marco Rubio ankaŭ kondamnis la areston de Guanipa kiel "nepravigebla kaj arbitra", alvokante por lia liberigo kaj la restarigo de demokratio en Venezuelo. 

 Referencoj 

 Eksteraj ligiloj 

Kategorio:Venezuelaj politikistoj